དེའི་ཕྱིར་གཡུང་དྲུང་གྱེར་བསྟན་གླིང་གི་དབུ་ཁྲིད་རག་ཤི་ཀུན་གསལ་སྙིང་པོ་གཙོས་པའི་སངས་རྒྱས་གཡུང་དྲུང་བོན་གྱི་བཀའ་བརྟེན་དཔེ་སྒྲིག་ཁང་གི་ལས་བྱེད་པ་ཡོངས་ལ་བཀའ་དྲིན་དང་ཐུགས་རྗེ་ཆེ་ཞུ།མ་འོངས་པར་ཁོང་རྣམ་པས་བླ་ན་མཐོ་བའི་མཛད་བཟང་མུ་ནས་མུར་རྒྱུན་བསྐྱངས་ཏེ་བསྟན་དོན་གྱི་ཕྱག་ལས་མཐའ་ཡས་པ་ཞིག་གནང་རྒྱུའི་རེ་སྐུལ་ཡང་ཡང་ཞུ།༧མཇུག་ཏུ་དེ་རིང་གི་ཕུན་སུམ་ཚོགས་པའི་མཛད་སྒོ་ཆེན་མོ་འདི་ཉིད་ནི་ང་ཚོའི་བོན་འབངས་ཡོངས་ཀྱི་ཆེས་དགའ་འོས་པ་དང་དོན་ཆེན་ལེགས་གྲུབ་ཀྱི་མཛད་བཟང་ཞིག་རེད་པས་མ་འོངས་པ་ཡང་འདིར་ཞུགས་ཀྱི་མི་སྣ་ཡོངས་ཀྱིས་བསྟན་དང་འགྲོ་ལ་ཕན་པའི་མཛད་འཕྲིན་ཡར་ངོའི་ཟླ་ལྟར་རྒྱས་པ་དང་འགྲོ་རྣམས་བདེ་སྐྱིད་ལྡན་པའི་བཀྲ་ཤིས་བདེ་ལེགས་ཞུ།ཚང་མ་བཀའ་དྲིན་ཆེ།